b'\n_START_ARTICLE_\nSkarntyde\n_START_PARAGRAPH_\nSkarntyde eller giftkjeks (Conium maculatum) h\xc3\xb8rer til skjermplantefamilien (Apiaceae). Giftkjeks kan bli 120\xc2\xa0-180\xc2\xa0cm h\xc3\xb8y og blomstrer med hvite blomster i juni og juli. Stammen er glatt med en bl\xc3\xa5aktig gl\xc3\xb8d og r\xc3\xb8de flekker nederst (derav navnet maculatum = flekket). Planten er lett \xc3\xa5 kjenne igjen da ingen andre planter fra denne familien har disse r\xc3\xb8de flekkene._NEWLINE_Bladene er 3- eller 4-dobbelt fj\xc3\xa6rkuttdelte. Anlegget er to\xc3\xa5rig og danner det f\xc3\xb8rste \xc3\xa5ret en rosett av blader. \xc3\x85ret etter vokser det blomsterb\xc3\xa6rende skudd frem. Planten finnes flere steder rundt om i Norge. Den liker fuktig og n\xc3\xa6ringsrik jord som regelmessig forstyrres: Ved boliger, i gr\xc3\xb8fter, p\xc3\xa5 strandvoller og lignende._NEWLINE_I skjermplantefamilien har alle vekstene hvite blomster som sitter tett og danner en skjerm/paraply/parasoll, derav navnet. Skal man benytte disse til mat og medisin, m\xc3\xa5 man v\xc3\xa6re helt sikker p\xc3\xa5 at man ikke plukker de giftige. Giftkjeks er enkel \xc3\xa5 velge bort, p\xc3\xa5 grunn av de r\xc3\xb8de flekkene og at planten dufter tiln\xc3\xa6rmet kattepiss og derfor virker lite fristende._NEWLINE_Skjermplantefamilien har b\xc3\xa5de spiselige planter og planter som er meget giftige. De giftige er: Hundepersille ( Aethusa cynapium) selsnepe( Circuta viriosa) bj\xc3\xb8rnekjeks og giftkjeks. Selsnepe er blant de farligste giftplantene i Norge, b\xc3\xa5de fordi den er ekstremt giftig og fordi den s\xc3\xb8te lukten og smaken kan virke fristende. Den kan forveksles med kvann eller sl\xc3\xb8ke. Selsnepe kjennes enklest igjen p\xc3\xa5 rotstokken._NEWLINE_De plantene som ikke er giftige og som kan brukes som mat og medisin er blant annet: Sanikkel (Anicula europaea), hundekjeks (Anthriscus sylvestris), spansk kj\xc3\xb8rvel (Myrrhis odorata), gjeldkarve (Pimpinella saxifraga), skvallerk\xc3\xa5l (Aegopodium podagraria), karve ( Carrum carvi) strandkjeks ( Ligusticum scoticum), kvann (Angelica archangelica), mesterrot (Peucedanum ostruthium) og sl\xc3\xb8ke (Angelica sylvestris)._NEWLINE_Carl von Linn\xc3\xa9 gav planten slektsnavnet Conium, etter det greske ordet \xc2\xabkoneion\xc2\xbb \xe2\x80\x93 giftdrikken av skarntydesaft som de gamle atenerne brukte til \xc3\xa5 utf\xc3\xb8re d\xc3\xb8dsdommer. Filosofen Sokrates ble for eksempel (if\xc3\xb8lge Platon) d\xc3\xb8mt til \xc3\xa5 beg\xc3\xa5 selvmord med skarntydesaft. Dens d\xc3\xb8delige egenskaper skyldes i hovedsak de to alkaloidene koniin og gamma konicein.'